Am Weeky isch de Papi mit sinere Hockeymannschaft uf Flims in es Trainingsweekend und ich bin zum erste Mal i mim Läbe am Buchserfäscht gsi go uf de Putz haue. Wow, hät das viel Lüt gha wo mis Mami känned… Aber so nach e paar Stund im Hockeyzält bi mega luuter Musik, han ich's dänn gseh. Han nur no welle hei go schlafe und han drum e chli rebelliert, bis s'Mami ändlich am  Morge am Zwei verbarme gha hät. Am Samstig isch dänn nomal s'gliche Programm gloffe, eifach mit andere Lüüt! Das s'Mami und de Papi überhaupt no wüssed, wie die alli heissed?